रवींद्र साठे
रवींद्र साठे (जन्म : ७ फेब्रुवारी १९५१) हे मराठी चित्रपटांमध्ये व दूरचित्रवाणी मालिकांमध्ये पार्श्वगायन करीत असलेले पार्श्वगायक आहेत.

शिक्षण 
रवींद्र साठे यांनी शास्त्रीय संगीताचे सुरुवातीचे शिक्षण श्री.मुकुंदराव गोखले यांच्याकडे घेतले. पुढे पंडित नागेश खलीकर यांच्याकडे त्यांचे शिक्षण झाले.फिल्म इन्स्टीटयूट, पुणे येथे त्यांनी साऊंड रेकॉर्डीस्ट होण्यासाठीचा अभ्यासक्रम पूर्ण केला.

संगीत क्षेत्रातील काम   
साठे यांनी मुंबई दूरदर्शन येथे साऊंड रेकॉर्डीस्ट पदावर काम केले.

घाशीराम कोतवाल नाटकात त्यांनी केलेली गायक नटाची भूमिका विशेष गाजली.

पार्श्वगायन केलेले चित्रपट 

सामना
जैत रे जैत
 एक होता विदूषक 
गारंबीचा बापू

रवींद्र साठे यांना मिळालेले पुरस्कार
 स्वरानंद प्रतिष्ठान या संस्थेचा इ.स. २००१चा माणिक वर्मा पुरस्कार
 पहिला शाहीर साबळे पुरस्कार (२०१५)
 पी. सावळाराम पुरस्कार (२०१८)
`पीक करपलं पक्षी दूरदेशी गेलं' या जैत रे जैत चित्रपटातील गाण्यासाठी उत्कृष्ट पार्श्वगायक पुरस्कार, महाराष्ट्र राज्य चित्रपट महोत्सव १९७८
 याशिवाय पार्श्वगायनाचे अनेक पुरस्कार

बाह्य दुवे 
 'आठवणीतली-गाणी.कॉम' या संकेतस्थळावर रवींद्र साठे यांनी गायलेली गाणी

संदर्भ 

मराठी गायक
मराठी पार्श्वगायक
इ.स. १९५१ मधील जन्म